Марко Ганчев
С Панчо за дрехи

chitanka.info

Взема ли заплата,

Панчо като зине:

Няма да ме влачиш

пак по магазини!

Сърди се, а всъщност

негова е грешка —

не расте по мярка

за готова дрешка.

Или изостава,

или бърза с ръста.

Ту в плещите тесен,

ту широк във кръста.

Ту корем изпъчва,

ту източва шия.

Дрехи по поръчка

трябва да му шия.

Все това му думам

чак до преумора:

— Расти по модела

като всички хора!

Дреха с твоя мярка

по-скъпо се плаща.

Панчо е нехаен

или пък не схваща.

Панчо е нехаен

или пък не схваща,

но ще дойде време

сам да си го плаща…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.